แนวโน้มหุ้นเด้งขึ้นตามตลาดภูมิภาค
นักวิเคราะห์ฯ คาดตลาดหุ้นไทยเช้านี้จะดีดตัวขึ้นไปตามตลาดหุ้นภูมิภาค  ต่างชาติยังขายทำกำไร
13 ก.พ. 2556

นักวิเคราะห์ฯ คาดตลาดหุ้นไทยเช้านี้จะดีดตัวขึ้นไปตามตลาดหุ้นภูมิภาค  ต่างชาติยังขายทำกำไร
นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย)กล่าวว่า ภาวะตลาดหุ้นเช้านี้จะดีดตัวขึ้นไปตามตลาดหุ้นภูมิภาค แต่อย่างไรก็ตามวันนี้มองว่าจะยังเป็นการเล่นสลับกลุ่มมีทั้งแดนบวกและแดนลบ คืออาจจะมีการปรับตัวขึ้นไปแต่สุดท้ายอาจจะกลับมาปิดตัวในแดนลบได้ เพราะช่วงนี้ตลาดยังไม่มีปัจจัยหนุนใหม่ๆ ผลการดำเนินงานที่ออกมาดัชนีก็ได้มีการปรับตัวขึ้นไปรับข่าวค่อนข้างมากแล้ว
ในขณะนี้มองว่าปัจจัยที่ตลาดยังไม่สามารถปรับขึ้นไปได้เป็นผลมาจากแรงขายของต่างชาติในหุ้นใหญ่ยังมีอยู่ค่อนข้างมาก จึงทำให้ดัชนีเริ่มแก่วงตัว โดยหากมีการปรับตัวขึ้นไปก็อาจจะมีแรงขายออกมา
ตลาดภูมมิภาคตั้งแต่เปิดมาส่วนใหญ่จะบวก แต่เป็นการบวกระดับกลางๆที่ 0.4-0.5 % พร้อมให้กรอบแนวรับไว้ที่ 1,478-1,482 จุด แนวต้านที่ 1,495 จุด